হকের পথে চলতে গিয়ে বাধা বিপত্তি এলে গন্তব্য পানে চলা বন্ধ করার কোনো সুযোগ নেই। কারণ মুমিনদের জন্য আল্লাহই যথেষ্ট। আরবিতে একটি প্রবাদ প্রচলিত আছে, ‘মান লাহুল মাওলা ফালাহু কুল’ মানেÑ যার জন্য আল্লাহ তার জন্য সব। তাই আল্লাহর এ নৈকট্য কি এমনি এমনি লাভ করা যাবে? না, ঠুনকো বাধা বিপত্তি তো নয়ই; যেকোনো ধরনের বিপদ মুসিবতকে দৃঢ়তার সাথে মোকাবেলা করতে হবে। আল্লাহ বলেন, “আল্লাহর ওপর ভরসা রাখুন, কর্ণধার হিসেবে আল্লাহই যথেষ্ট। (সূরা আহজাব : ৩) যারা আল্লাহর ওপর ভরসা করে তাদের দৃঢ়তা প্রসঙ্গে আল্লাহ বলেন, “আর যাদেরকে লোকেরা বলেছে, ‘তোমাদের বিরুদ্ধে বিরাট সেনাবাহিনী একত্র হয়েছে, তাই তাদেরকে ভয় কর’Ñএ কথা শুনে তাদের ঈমান আরো বেড়ে গেল এবং তারা বলল, আমাদের জন্য আল্লাহই যথেষ্ট এবং তিনি কতই না ভালো কাজ সমাধাকারী। (সূরা আলে ইমরান : ৭৩) আল্লাহ তায়ালা সামগ্রিকভাবে তার বান্দার দায়িত্ব নিয়েছেন, এতে মুমিনদের ন্যূনতম শঙ্কিত হওয়ার কারণ নেই। আল্লাহর ঘোষণা, “এমন এক জায়গা থেকে তার রিজিকের ব্যবস্থা করবেন, যা সে কল্পনাও করেনি। আর যে আল্লাহর ওপর ভরসা করে তার জন্য আল্লাহই যথেষ্ট। আল্লাহ নিজের কাজ অবশ্যই পুরো করে থাকেন। আল্লাহ প্রতিটি জিনিসের জন্যই তাকদির নির্ধারণ করে দিয়েছেন। (সূরা তালাক : ৩)